“หุ้นเอเชีย” เปิดบวก! ขานรับ “จีน” ยกเลิกกักตัวนักท่องเที่ยว
ตลาดหุ้นเอเชีย เปิดบวก! อานิสงส์จีนยกเลิกมาตรการกักตัวนักท่องเที่ยวต่างชาติ มีผลวันที่ 8 ม.ค.66
ตลาดหุ้นเอเชีย เปิดบวก! อานิสงส์จีนยกเลิกมาตรการกักตัวนักท่องเที่ยวต่างชาติ มีผลวันที่ 8 ม.ค.66
27 ธ.ค. 2565

ผู้สื่อข่าวรายงานว่า ตลาดหุ้นเอเชียเปิดบวกในวันนี้ ขานรับคณะกรรมการสุขภาพแห่งชาติของจีน (NHC) แถลงวานนี้ว่า จีนจะยกเลิกมาตรการกักตัวผู้ที่เดินทางจากต่างประเทศ โดยมีผลตั้งแต่วันที่ 8 ม.ค. 2566 หลังจากที่มีการบังคับใช้มานาน 3 ปีเพื่อสกัดการแพร่ระบาดของโควิด-19
ดัชนี NIKKEI 225 ตลาดหุ้นญี่ปุ่นเปิดวันนี้ 26,570.78 จุด เพิ่มขึ้น 164.91 จุด หรือ +0.62% และดัชนี SSE Composite ตลาดหุ้นจีนเปิดวันนี้ที่ ดัชนีเซี่ยงไฮ้คอมโพสิตเปิดที่ระดับ 3,077.75 จุด เพิ่มขึ้น 12.19 จุด หรือ +0.40%
อย่างไรก็ดี ผู้ที่จะเดินทางเข้าจีนยังคงต้องได้รับการตรวจแบบ PCR ก่อนขึ้นเครื่องจากประเทศต้นทางเป็นเวลา 48 ชั่วโมง
นอกจากนี้ จีนจะผ่อนคลายมาตรการจัดการเกี่ยวกับโควิด-19 สู่ระดับ Category B จากปัจจุบันที่อยู่ในระดับ Category A ซึ่งเป็นมาตรการป้องกันขั้นสูงสุด
ส่วนตลาดหุ้นฮ่องกงปิดทำการวันนี้ (26 ธ.ค.) เนื่องในเทศกาลคริสต์มาส
ทั้งนี้อัตราว่างงานเดือนพ.ย.ของญี่ปุ่นสอดคล้องกับคาดการณ์ที่ 2.5% และอัตราส่วนตำแหน่งงานว่างต่อจำนวนผู้สมัครสำหรับเดือนพ.ย.อยู่ที่ 1.35 ซึ่งต่ำกว่าคาดการณ์จากนักวิเคราะห์ในผลสำรวจที่จัดทำโดยสำนักข่าวรอยเตอร์เล็กน้อย
ด้านจีนมีกำหนดเปิดเผยข้อมูลกำไรภาคการผลิตเดือนพ.ย.ในวันนี้